ઉંદર અને માનવમાંથી કઢાયેલા પ્રૉસ્ટેટ કેન્સરના કોષો પર સ્વતંત્ર રીતે અને સંયુક્ત રીતે આ તત્ત્વોની અસરનું પરીક્ષણ કરવામાં આવ્યું હતું. ઉપરોક્ત ટીમે પ્રૉસ્ટેટ કેન્સરના કોષોનો વિકાસ અટકાવવા માટે ત્રણ તત્ત્વો સૌથી વધુ અસરકારક હોવાનું ઓળખી કાઢ્યું હતું. હળદરમાં રહેલું તેજસ્વી પીળા રંગનું તત્ત્વ કર્ક્યુમિન, સફરજનની છાલમાં જોવા મળતું ઉર્સૉલિક એસિડ નામનું તત્ત્વ તથા લાલ દ્રાક્ષમાં જોવા મળતું તત્ત્વ રેસ્વેરાટ્રૉલનું ઉંદરમાંથી કઢાયેલા કોષો પર પરીક્ષણ કરવામાં આવ્યું હતું.